NaiveNeuron/SloPal huggingface dataset:
Mihál, Jozef, poslanec NR SR (2014-07-01):
Ďakujem za slovo, pani podpredsedajúca. Chcem trošku reagovať na rozpravu mimo tej záverečnej spravodajskej reči, lebo to by nebolo vhodné. Kľudne na mňa reagujte faktickými, o to mi ide. Mne sa tak zdá, že hovorkyňou 83 poslancov za stranu SMER sa v tejto téme stala pani Tomanová, ktorá teda hovorí o tom, že lepšie by bolo zmeniť zákon o rodine. Ja nevylučujem, že to tak nie je. Prečo nie. Tak teda ak neprinesiete vy, pani exministerka, alebo pán minister novelu zákona o rodine, tak to kľudne môžem urobiť napríklad ja na budúcu schôdzu parlamentu. Ale veci sa majú jednoducho tak, že prax ukázala, že máme tu v týchto príspevkoch dieru. To potvrdil aj pred chvíľkou predrečník kolega Hlina nezávisle na tých poznatkoch, ktoré má napríklad kolegyňa Lucia Nicholsonová zo šnúry po východnom Slovensku. Jednoducho je to tu a robme niečo preto. Ja vás ešte raz, kolegyne, kolegovia, vyzývam, majte zodpovednosť za to, či podporíte tento apolitický návrh, alebo to necháte plávať. Ak to necháte plávať, tak každý ďalší mail, ktorý mi príde, kde mi budú nejakí občania písať, tuto rómska rodina má 600 eur mesačne, my pracujúci máme 350 čistého, tak im napíšem ako odpoveď, viete čo, tu si pozrite záznam z tohto dnešného rokovania, tu si pozrite vystúpenie pani exministerky Tomanovej, ako sa k tejto problematike postavila a pýtajte sa jej, pýtajte sa 82 ďalších poslankýň, poslancov za SMER, prečo takýto apolitický konštruktívny návrh, ktorým by sa zalepila jedna diera v sociálnom, sociálnych dávkach, všeobecne keď poviem, zalepila. My sme; teraz hovorím za stranu SaS; podporili množstvo vašich návrhov, pozrite si výstupy z hlasovaní. Podporili sme množstvo vašich návrhov, ktoré boli apolitického charakteru, kde sa nedelíme na ľavicu, pravicu, takých, onakých, konzervatívnych, liberálnych a neviem ešte akých. Jednoducho tu ide o to, aby sa zalepila diera. Áno, môže to byť lepšie cez zákon o rodine, tak ho sem treba priniesť, opakujem ešte raz, teraz je tu tento návrh, aj ten pomôže, veľmi pomôže. Apelujem na vás, aby ste si toto, prosím, uvedomili. Ja sa priznám, pripravujem si pôdu na budúcu schôdzu parlamentu. Ja sem donesiem ďalší návrh zákona, svoj, ktorým chcem lepiť niektoré diery v zákone o sociálnom poistení. Viete asi, tí, čo sledujete moje vystúpenia, na čo narážam. Tak isto budem žiadať a prosiť o vašu podporu a nepôjde mi o nič iné, ako o to, aby sa iným, aby sa zabránilo nejakému ďalšiemu zneužívaniu sociálneho systému. Skrátka sme tu nato, občania od nás očakávajú, aby keď vznikne nejaký problém a treba ho legislatívne riešiť, tak ho bude riešiť Národná rada. Kto iný to má urobiť, kto iný? Nato tu sedíme a to od nás ľudia čakajú. Ďakujem pekne.
Číž, Miroslav, podpredseda NR SR (2015-03-18):
S faktickými poznámkami poslanci Fronc, Hlina, Nicholsonová. Pán Poliačik? Nie. Nicholsonová, traja páni poslanci a poslankyne. Uzatváram možnosť prihlásiť sa s faktickou poznámkou. A slovo má pán poslanec Fronc.
Solymos, László, poslanec NR SR (2011-02-02):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-02-04):
(Hlasovanie.)  Prítomných  128 poslancov, za 61, proti 11, zdržalo sa 55, 1 nehlasoval. Neschválili sme. B. Opaterný, poslanec: Poprosím hlasovať o bode 15...
Hrušovský, Pavol, podpredseda NR SR (2010-12-14):
Pán poslanec Golian chce reagovať na vystúpenia pánov poslancov.
Jahnátek, Ľubomír, minister pôdohospodárstva a rozvoja vidieka SR (2012-11-29):
Dobre, ďakujem pekne. Pán poslanec, k tej prvej časti otázky. Stav čerpania Programu cezhraničnej spolupráce Maďarsko – Slovenská republika na roky 2007 až 2013 je vo výške 45 818 330,51 eura, čo prestavuje 25,96 % plnenia z alokovaných finančných prostriedkov pre program, ktorý celkovo obsahuje čiastku 176 496 479 eur. Finančný záväzok v zmysle pravidla N + 3 pre roky 2008 a 2009 je tak v súčasnosti splnený. Riziko však predstavuje splnenie finančného záväzku v nasledujúcom roku 2013, keď sa zmysle nastavených pravidiel čerpania zlučujú záväzky N + 3 a N + 2, teda finančné záväzky pre roky 2010 a 2011 do jedného roku. A predstavujú tak vysokú finančnú náročnosť. Súčasný trend čerpania finančných prostriedkov predstavuje určité riziko, že vysoký finančný limit pre budúci rok nemusí byť dosiahnutý. Ministerstvo pôdohospodárstva si plne uvedomuje vážnosť situácie v prípade nesplnenia finančných záväzkov voči Európskej komisii. A z tohto dôvodu pristúpilo k posilneniu personálnych kapacít, konkrétne u finančných manažérov zodpovedných za výkon finančnej kontroly výdavkov slovenských prijímateľov. Posilnením personálnych kapacít sa výkon prvostupňovej kontroly, za ktorú je zodpovedné ministerstvo pôdohospodárstva, zvýši, čo má pozitívny dopad na intenzitu vydávania certifikátov o oprávnenosti výdavkov pre slovenských prijímateľov. Prijímatelia tak majú možnosť zvýšiť intenzitu predkladania žiadostí o preplatenie výdavkov zo strany riadiaceho orgánu, ktorý je v Maďarsku. (Prerušenie vystúpenia predsedajúcou.)
Paška, Pavol, predseda NR SR (2012-05-09):
Pán poslanec Brocka.
Pčolinský, Peter, podpredseda NR SR (2023-06-15):
To je tri-šesť-trojka. Prezentujte sa a hlasujte. (Hlasovanie.) Prítomných 136, za 68, proti 56, zdržalo sa 11, nehlasoval 1. Národná rada sa uzniesla, že nebude pokračovať v rokovaní o návrhu zákona. Pán poslanec Pročko, nerozumiem, v čom je problém, keď poviem, o aký návrh zákona sa jedná. Tak hádam poslanci môžu vedieť, o čom hlasujú, nie? Či je to problém? (Reakcia z pléna.) Budeme pokračovať hlasovaním v treťom čítaní, teraz sa bude otvárať asi rozprava, budeme... budeme pokračovať hlasovaním v treťom čítaní o návrhu skupiny poslancov na vydanie zákona o turistických trasách, tlač 1391, bod päťdesiat... (Reakcie z pléna. Telefonovanie predsedajúceho internou linkou.) Ideme dobre. Čiže budeme pokračovať v treťom čítaní o návrhu skupiny poslancov na vydanie zákona o turistických trasách, tlač 1391, bod 59. (Pokračovanie hlasovania o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.) Dávam hlasovať o návrhu skupiny poslancov na opakovanie druhého čítania s tým, že opakované druhé čítanie sa uskutoční na schôdzi Národnej rady. Prezentujeme sa a hlasujeme. (Hlasovanie.) Prítomných 137, za 73, proti 16, zdržalo sa 46, nehlasovali 2. Konštatujem, že sme návrh skupiny poslancov schválili. Pristúpime k opakovanému druhému čítaniu. Otváram rozpravu. Pýtam sa, či sa chce niekto prihlásiť do rozpravy. Uzatváram možnosť prihlásiť sa. Uzatváram možnosť prihlásiť sa do rozpravy. Dvaja páni poslanci. Ako prvá vystúpi pani poslankyňa Zemanová. (Opätovné otvorenie rokovania o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 130 poslancov, za 82, proti 10, zdržalo sa 37, nehlasoval 1. Uvedený návrh sme schválili.
Grendel, Gábor, podpredseda NR SR (2022-06-23):
Pán poslanec má doplňujúcu otázku. Nech sa páči, pán Kuffa.
Šeliga, Juraj, podpredseda NR SR (2020-07-10):
Výborne, ďakujem. S faktickými poznámkami pán poslanec Šipoš.
Žiga, Peter, poslanec NR SR (2020-07-23):
Ďakujem pekne. Vážený pán minister, my sme často zvádzali podobný slovný súboj v opačnom garde, keď ja som bol minister a vy ste boli poslancom Národnej rady a ja som vás vždy považoval za veľmi solídneho človeka a aj tá úroveň tej našej diskusie bola vždy veľmi kultivovaná, a ako som povedal, solídna. A dnes sme sa dostali do situácie, že sme v opačnom garde a vy sa dostávate do toho, že premiér vám narúša osobnú integritu. Aspoň si to takto myslím, aspoň to tak z vás vnímam, že vám narúša osobnú integritu a vy si vlastne ani neviete uplatniť výhradu vo svedomí, lebo buď odstúpite vy, alebo odstúpi premiér. To sú len tieto dve možnosti, aspoň podľa tých vašich vyjadrení, ktoré sú, lebo všetko ostatné je kompromis. A ja som vás nepovažoval za človeka, ktorý je v takýchto etických problémoch schopný alebo ochotný urobiť kompromisy. Ďakujem pekne.
Bittó Cigániková, Jana, poslankyňa NR SR (2022-10-25):
Marek, rozšíriť čakačky. Veselá to správa, že s tým súhlasíš, úplná zhoda, počúvaj. Môžme podať spolu ten návrh zákona. Problém ale bude, že my máme momentálne čakačky určené konkrétne pre štyri diagnózy, ty to určite veľmi dobre vieš. A takisto máme v zákone, že pokiaľ to nie je dodržané zo strany poisťovní, tak následne môže občan čerpať zdravotnú starostlivosť v zahraničí v takomto prípade. Problém je to číslo štyri, že len pri štyroch diagnózach to je. A ja som to už chcela v minulosti riešiť, dokonca aj za tvojho ministrovania, ako vieš. No, len narazili sme na taký menší problém, že exla by na tom všeobecka, lebo technické rezervy si tvorí Dôvera, technické rezervy si tvorí Union ďaleko nad rámec štyroch diagnóz. Myslím, že to sú desiatky diagnóz v prípade oboch poisťovní. Čiže ony tie rezervy majú vytvorené, lebo keď teda máte čakačku, tak musíte už v tom momente, ako sa dostane ten poistenec na čakačku, musíte odložiť peniaze na tú plánovanú zdravotnú starostlivosť niekde bokom. To sú tie technické rezervy. No a v momente ako to teraz je, že na štyri a keď všeobecka má odložené len na štyri diagnóz a my povieme, že tak desať, dvadsať, tridsať, päťdesiat diagnóz, v tom momente si z toho balíka musia odložiť tie poisťovne vlastne peniaze na plánovanú zdravotnú starostlivosť a ten, kto to nezvládne, je štátna poisťovňa. S radosťou by som tento návrh podporila, s radosťou ho podám. Dúfam, že potom nebudeš vykrikovať, že si zastávam súkromné poisťovne, lebo opäť, bolo by to pravidlo, ktoré by platilo pre všetkých rovnako, ale zničilo by len toho najmenej efektívneho, áno.
Bugár, Béla, podpredseda NR SR (2018-10-17):
Prezentujme sa a hlasujme o návrhu zákona ako celku. (Hlasovanie.) Prítomných 144 poslancov, za 96, zdržalo sa 47 a 1 nehlasoval. Vládny návrh zákona sme schválili. Teraz prosím pána poslanca Kondróta, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby, tlač 1068. (Hlasovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1068.)
Lehotský, Tomáš, poslanec NR SR (2021-12-10):
Ďakujem veľmi pekne, pán predsedajúci. Vážené kolegyne, vážení kolegovia, dovoľte, teda aby som predniesol správu Výboru Národnej rady Slovenskej republiky pre zdravotníctvo o výsledku prerokovania návrhu na zvolenie podpredsedníčky Dozornej rady Úradu pre dohľad nad zdravotnou starostlivosťou (tlač 791). Vláda Slovenskej republiky predložila Národnej rade Slovenskej republiky v súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov návrh na zvolenie podpredsedníčky Dozornej rady Úradu pre dohľad nad zdravotnou starostlivosťou. Predseda Národnej rady Slovenskej republiky pridelil predložený návrh Výboru Národnej rady Slovenskej republiky pre zdravotníctvo s tým, že podá správu o výsledku prerokovania uvedeného návrhu vo výbore a návrh uznesenia Národnej rady Slovenskej republiky. Výbor Národnej rady Slovenskej republiky pre zdravotníctvo prerokoval návrh a konštatoval, že navrhovaná kandidátka spĺňa zákonom stanovené požiadavky. V prípade navrhovanej kandidátky ide o druhé za sebou nasledujúce funkčné obdobie. PhDr. Ivete Pospíšilovej zanikol výkon funkcie podpredsedníčky Dozornej rady Úradu pre dohľad nad zdravotnou starostlivosťou uplynutím jej funkčného obdobia dňom 30. novembra 2021. Výbor súhlasil s návrhom vlády Slovenskej republiky na zvolenie podpredsedníčky Dozornej rady Úradu pre dohľad nad zdravotnou starostlivosťou a odporučil Národnej rade Slovenskej republiky 1. zobrať na vedomie podľa § 26 ods. 8 zákona č. 581/2004 Z. z. zánik výkonu funkcie podpredsedníčky Dozornej rady Úradu pre dohľad nad zdravotnou starostlivosťou Ivety Pospíšilovej dňom 30. novembra 2021. 2. zvoliť na návrh Slovenskej republiky podľa § 26 ods. 3 zákona č. 581/2004 Z. z. Ivetu Pospíšilovú do funkcie podpredsedníčky Dozornej rady Úradu pre dohľad nad zdravotnou starostlivosťou. Výbor poveril poslanca Tomáša Lehotského, teda mňa, predniesť na schôdzi Národnej rady Slovenskej republiky správu o výsledku prerokovania návrhu na zvolenie podpredsedníčky Dozornej rady Úradu pre dohľad nad zdravotnou starostlivosťou. Súčasťou správy je návrh uznesenia Národnej rady Slovenskej republiky. Pán predsedajúci, skončil som, otvorte, prosím, rozpravu.
Vetrák, Milan, poslanec NR SR (2023-05-09):
Vážené kolegyne, vážení kolegovia, nezdržím vás dlho, možno tak dve-tri minútky, kým prečítam kratučký pozmeňovák. Ako vás všetkých poznám, vo väčšej či menšej miere každý sa snažíte odstraňovať nespravodlivosť, ak zistíte, že sa nejaká stala. Dlhé roky máme v Bratislave pri materských školách tiež istú formu nespravodlivosti a tá spočíva v tom, že jednoducho mestské časti, ktoré zriaďujú materské školy, nedostávajú peniaze od štátu tak, ako ich dostávajú iní zriaďovatelia vo všetkých ostatných obciach a mestách na Slovensku vrátane súkromných a cirkevných škôl, čo bola zmena, ktorú sme spravili pred niečo vyše dvomi rokmi. Môj pozmeňujúci návrh a jeho zámerom je to, aby podobne ako je to v súkromných a cirkevných školách, keď hlavné mesto v Bratislave dostane od štátu peniaze na materské školy, aby rovnako ako pri súkromných a cirkevných školách bolo povinné uzavrieť zmluvu s mestskými časťami Bratislavy o tom, v akej výške tie peniaze na materské školy pôjdu. Ja len dodám, že v Bratislave a konkrétne v mestských častiach bratislavských je hlavným dôvodom, prečo sa zvyšovali poplatky v materských školách, táto nespravodlivosť. Akonáhle túto nespravodlivosť v zákone odstránime, všetky, všetci rodičia v Bratislave v jednotlivých mestských častiach nebudú musieť platiť za materské škôlky, pokiaľ teda sa samospráva inak nerozhodne. Ja teraz prečítam teda tento krátky pozmeňujúci návrh, ktorého podrobnejšie odôvodnenie máte uvedené písomne a rozposlané v poslaneckých laviciach. Čiže pozmeňujúci a doplňujúci návrh poslancov Národnej rady Slovenskej republiky Milana Vetráka a Ľuboša Krajčíra a Petra Cmoreja k vládnemu návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní, skrátene školský zákon, a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to tlač 1467. Tento vládny návrh zákona sa mení a dopĺňa takto: V čl. II sa za bod 8 vkladá nový bod 9, ktorý znie: „9. V § 6 ods. 12 písm. b) sa za slovami „zriaďovateľovi súkromnej materskej školy30b“ spojka „a“ nahrádza čiarkou a za slová „zriaďovateľovi súkromného školského zariadenia“ sa vkladajú slová „a v hlavnom meste Slovenskej republiky v Bratislave zriaďovateľovi materskej školy, ak je zriaďovateľom mestská časť“.“ Nasledujúce body sa primerane prečíslujú. Tento bod nadobúda účinnosť 1. septembra 2023, čo sa premietne aj do ustanovenia o nadobudnutí účinnosti zákona. Rád by som vás všetkých naozaj požiadal aj poprosil o podporu pre tento pozmeňujúci návrh, ak chcete odstrániť nespravodlivosť, ktorá sa roky deje v Bratislave, a pomôcť rodičom a ich deťom, aby nemuseli doplácať na škôlky. Ďakujem pekne.
Pellegrini, Peter, predseda NR SR (2014-12-12):
Pán poslanec Hlina, nevyrušujte pani poslankyňu, keď má faktickú poznámku, dobre? Poprosím vás. (Reakcie z pléna.) Ešte raz, páni poslanci, ak budete takto pokračovať, ja preruším schôdzu a zvolám vám ju na september budúceho roku. Poprosím, zachovajte aj vy kľud, pán poslanec, áno?! Ja viem, že ste asi nervózni, ale nech sa páči, schôdzu ste si zvolali, tak si ju pekne a dôstojne odschôdzujme, dobre? Pani poslankyňa, ešte raz. Dajte čas pani poslankyni. Ešte raz vás upozorňujem, nebudem... (Potlesk.) Nech sa páči, pani poslankyňa.
Zajac, Peter, poslanec NR SR (2011-06-28):
Vážený pán poslanec Ondruš, vy ste povedali, že OKS sa dostalo do parlamentu podvodom. Ja hovorím, že to je lož, a aby som sa teraz odvolal na pána poslanca Číža, hovorím, že to, že je to lož, je objektívna pravda, pretože OKS sa dostalo do parlamentu na základe volebného zákona. Môžete to opakovať donekonečna, aj tak to bude len lož. To je prvá vec. Druhá vec. Ja som rád, že niekto môže dnes povedať vo verejnoprávnej televízii, že je americký vlastenec, pretože v 50. rokoch mohol povedať ktokoľvek vo verejnoprávnych médiách, ktoré neexistovali, čiže bolo úplne zbytočné hovoriť o nejakých verejnoprávnych médiách, teda v komunistických médiách, veď si to povedzme rovno, mohol povedať akurát len to, že Sovietsky zväz – náš vzor. Ak sa pánovi poslancovi Čížovi nepáči, že žurnalista dnes hovorí, že je americký vlastenec, ja hovorím, že Spojené štáty sú jedným z našich najvážnejších spojencov v NATO a sú krajinou, ktorá veľmi významnou mierou sa zaslúžila o to, aby v Československu a na Slovensku bola demokracia a vládla sloboda. Ak sa vám to nepáči, ak sa vám to nepáči na Štefanovi Hríbovi, nie je to problém Štefana Hríba a toho, či on môže pôsobiť vo verejnoprávnej televízii, je to váš problém. Ak nemáte radi Američanov, naozaj je to váš problém a s tým my akosi nič narobiť nemôžeme. A nemám už ani chuť ďalej sa na túto tému vyjadrovať, lebo v pozadí tejto témy – a opakujem to tretí raz – je len to, že naozaj vy cítite, že prichádzate o prepojenie politickej a súdnej moci a o prepojenie politickej a mediálnej moci. To je váš problém.
Šimečka, Michal, podpredseda NR SR (2024-04-18):
Ďakujem pekne. Pán poslanec Sulík.
Laššáková, Jana, poslankyňa NR SR (2016-11-29):
Ďakujem pekne za slovo. Kolegyne, kolegovia, dovoľte, aby som vám predložila informáciu k zákonu z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, tlač č. 330. Preto mi dovoľte, aby som vás informovala o výsledku prerokovania zákona, ktorým sa mení a dopĺňa zákon o rokovacom poriadku. Prezident Slovenskej republiky vo svojom rozhodnutí v nadväznosti na pripomienky k zákonu navrhol, aby Národná rada pri opätovnom prerokovaní zákon neprijala ako celok. Predseda Národnej rady rozhodnutím pridelil zákon vrátený prezidentom na prerokovanie ústavnoprávnemu výboru, ktorý určil aj ako gestorský. Ústavnoprávny výbor na 26. schôdzi 23. novembra 2016 zákon vrátený prezidentom prerokoval, avšak neprijal uznesenie, keďže predložený návrh uznesenia nezískal potrebný súhlas nadpolovičnej väčšiny všetkých poslancov. Návrh správy vrátane stanoviska gestorského výboru prerokoval ústavnoprávny výbor na schôdzi, na 26. schôdzi 23. novembra tohto roku. Stanovisko gestorského výboru nebolo schválené, keďže návrh stanoviska nezískal súhlas potrebnej väčšiny. Ústavnoprávny výbor ma určil za spravodajkyňu k uvedenému vrátenému zákonu a z toho dôvodu prekladám informáciu o prerokovaní zákona vráteného prezidentom, ktorú všetci máte v laviciach ako tlač 330a. Pán podpredseda, poprosím vás, otvorte rozpravu.
Mikloško, Jozef, poslanec NR SR (2015-12-03):
Ďakujem pekne za odpoveď, aj keď bola odpovedaná iba 1. časť otázky, tá k téme utečencov, vlastne sa neodpovedalo nič, tak ešte na to by som sa opýtal, pretože utečenci, samozrejme, je vážny problém, spája sa to aj s terorizmom, niekedy viac, niekedy menej, využíva sa to vo volebných kampaniach, aj vašej, no a samozrejme, stará sa o to vláda, ale aj nevládne organizácie, cirkvi a všelikto iný, či nejaký koordinačný útvar, ktorý by to celé troška koordinoval, nielen ako vaša strana, by sa nám zišiel. Čo sa týka terorizmu, terorizmus tu už je dávno, však sa strieľa všade okolo, ale my na to reagujeme až teraz, čo je troška, by som povedal, neskoro, za prvé. Za druhé, v kľude sme mohli o tom jednať aj v januári, februári, radi by sme došli a tu jednať o tom, nemuselo byť tak skrátené, to nám prišlo poslancom naraz balík 15 zmien rôznych zákonov, samozrejme, dovtedy sme nemali šajnu, ako sa hovorí, že čo v nich je, dávať nejaké návrhy sme si ich odučili, lebo aj tak nikto, žiadne neprejdú, takže v tomto smere si myslím, že premiér mohol zvolať nejaký okrúhly stôl, ako k téme týchto zákonov, antiteroristických, tak k téme utečencov. Tak to, keby ste boli taký láskavý, mu to ešte tlmočiť, aby proste nejakým spôsobom v tomto konal, možno už keď nie pred Vianocami, tak po novom roku. Ďakujem.
Gašpar, Tibor, podpredseda NR SR (2024-09-26):
Ďalšia v poradí pani poslankyňa Matejičková, máte slovo.
B. Bugár, podpredseda NR SR: (2004-11-02):
Vážené panie poslankyne, vážení páni poslanci, pristúpime k hlasovaniu najprv o tomto bode programu a potom tak, ako som avizoval. Pán spravodajca, nech sa páči.
Glváč, Martin, podpredseda NR SR (2016-06-21):
Ďakujem, otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja páni poslanci, ukončujem možnosť sa prihlásiť do rozpravy. Nech sa páči, pán poslanec Poliačik.
Chren, Martin, poslanec NR SR (2013-03-25):
Ďakujem veľmi pekne. Vážená pani predsedajúca, dámy a páni, v zastúpení kolegu Eleméra Jakaba, ktorého Výbor Národnej rady pre verejnú správu a regionálny rozvoj určil za spravodajcu k predmetnému návrhu zákona, mi v súlade s § 73 ods. 1 zákona o rokovacom poriadku dovoľte podať v prvom čítaní spravodajskú informáciu o tomto návrhu. Uvedený poslanecký návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku. Predseda Národnej rady Slovenskej republiky uvedený návrh posúdil a v súlade s § 72 ods. 2 rokovacieho poriadku ho predložil na dnešné rokovanie Národnej rady. Konštatujem, že uvedený poslanecký návrh zákona spĺňa po formálnoprávnej stránke všetky náležitosti. Z jeho znenia je zrejmý účel navrhovanej úpravy a všeobecná časť dôvodovej správy obsahuje všetky požadované informácie. Zároveň osobitná časť dôvodovej správy obsahuje odôvodnenie jednotlivých ustanovení. Návrh zákona nemá negatívny finančný dopad na štátny rozpočet, ani rozpočet obcí a vyšších územných celkov, naopak, doplnením nového ods. 2 do § 13 zákona možno očakávať mierny nárast príjmu do štátneho rozpočtu. Návrh zákona je zároveň v súlade s Ústavou Slovenskej republiky a s jej zákonmi. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, preto odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní a zároveň navrhujem, aby poslanecký návrh zákona prerokovali výbory, a to Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali ako vždy v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Federič, Igor, poslanec NR SR (2010-12-10):
Teraz budeme hlasovať spoločne o bodoch č. 1, 2, 4, 5, 6 s návrhom gestorského výboru neschváliť.
Vašečka, Richard, poslanec NR SR (2016-10-25):
Ďakujem za slovo. V závere vo mne zarezonovala zvlášť jedna veta „stiahnuť zlý návrh zákona nie je známkou slabosti, ale známkou racionality“, úplne sa pridávam a súhlasím s návrhom pána poslanca Žarnaya, ktorému ďakujem aj za jeho vystúpenie. A skutočne vidíme, že naozaj tento návrh nepriniesol nič dobrého a podľa mňa nič dobrého neprinesie. Snaží sa nejakým zvláštnym spôsobom vyriešiť niečo, čo sa má riešiť inak, a nie takouto násilnou a nezmyselnou, zbytočnou a škodlivou novelou rokovacieho poriadku. Ako bývalý učiteľ veľmi oceňujem aj ten učiteľský prístup. Aj u študentov sa nedá všetko vyriešiť len nejakou novelou alebo zmenou školského poriadku, je to veľmi často o vzťahoch, o vzájomnej úcte, o tom, že spolu komunikujeme, o tom, že motivujeme. Áno, existujú aj nejaké pravidlá, existujú aj nejaké sankcie, ale myslieť si, že vychováme dobrých študentov a zabezpečíme dobrú atmosféru v triede, v škole len tým, že pritiahneme šróby v školskom poriadku, to sa nedá. Takže ďakujem ešte raz pánu kolegovi, aj učiteľovi, aj poslancovi, Otovi Žarnayovi za jeho prejav.
Fico, Robert, predseda vlády SR (2023-12-20):
V tomto sankčnom balíku, pán poslanec, sa okrem iného hovorilo o diamantoch, pýtam sa, že prečo až teraz. No bolo treba pokúpiť, poschovávať a potom sa mohlo o diamantoch rozhodovať, mňa však zaujíma niečo iné. My sme si urobili analýzu a analýza potvrdila, ani jedna sankcia, ktorá bola navrhnutá, nepoškodzuje ekonomiku Slovenskej republiky. Naviac v sankčnom balíku je výnimka pre Slovenskú republiku navrhnutá, ktorá zabezpečuje, že budeme môcť pokračovať v spracovaní ruskej ropy v Slovnafte a produkty z tejto ruskej ropy budeme môcť distribuovať nielen na území Slovenskej republiky, ale určité obdobie budeme môcť distribuovať tieto produkty aj na území Českej republiky. Chcem poďakovať aj pánovi českému premiérovi, aj ďalším premiérom, ktorí sa postavili za túto výnimku pre Slovenskú republiku, pretože je to významná pomoc pre jeden z najvýznamnejších podnikov, ktorý máme na území Slovenskej republiky. (Potlesk.)
Hort, Milan, podpredseda NR SR (2011-10-18):
Ďakujem pekne, pán spravodajca. Otváram všeobecnú rozpravu. Nedostal som žiadnu písomnú prihlášku ani k tomuto návrhu zákona, tak sa pýtam, kto sa hlási ústne? Pán poslanec Jozef Burian ako jediný. Uzatváram možnosť prihlásiť sa do rozpravy. Slovo má pán poslanec Jozef Burian. Nech sa páči.
Paška, Pavol, predseda NR SR (2014-07-01):
Faktické poznámky dvaja páni poslanci. Končím možnosť sa prihlásiť. Pán poslanec Hraško.
M. Číž, podpredseda NR SR: (2006-10-24):
Veľmi krátko. Pán poslanec Brocka, nedá sa polemizovať s vaším tvrdením, že teda tí dôchodcovia budú tak nešťastní z toho, že dostanú, lebo to budú musieť zaplatiť, aj oni zo štátneho rozpočtu. Tomu nerozumiem. Ale v tomto som pripravený sa s vami do budúcnosti politicky sporiť. Na niektoré veci sa ťažko odpovedá. K pánovi poslancovi Bauerovi, ktorý vedie teda naozaj tú diskusiu vo vecnom tóne. No daňová harmónia, je to názor, o ktorom sa dá diskutovať. Je to pravicový názor, len zaznieva to aj z iných vystúpení pánov kolegov. Pán poslanec Lipšic, asi vám ušlo, že v Európskom parlamente nemajú socialisti väčšinu. Nechápem, prečo sa toho Európskeho parlamentu tak bojíte, sú tam členovia EDÚ a neviem akých všelijakých spoločností. Vy to vybavíte predsa v tom Európskom parlamente. Vysvetlíte im legitimitu vášho stanoviska a vašu nesmiernu túžbu brániť malý slovenský národ teraz. Možno vám uveria. Skúste to. Na socialistov budete musieť počkať najmenej ešte pár rokov, keby teda mali náhodou väčšinu v tom Európskom parlamente. Pokiaľ ide ešte o otázky, že teda KDH pochopí tie stanoviská, tuším pán Kahanec o tom hovoril. No, ako KDH sa stará o tých občanov, aké má hodnotové veci? Veď zoberte si otázku zákazu pozitívnej diskriminácie. Ste ju iniciovali. Dávali ste dokonca návrhy na Ústavný súd, pričom to je pre mňa podstata kresťanstva. Rád by som bol, keby ma niekto teda zosmiešnil, že to tak nie je, že práve tá pozitívna diskriminácia je niečím, že každý človek má poskytovať inému viac práv, pokiaľ... (Prerušenie vystúpenia časomierou.)
Zmajkovičová, Renáta, podpredsedníčka NR SR (2013-06-26):
Vyhlasujem všeobecnú rozpravu za skončenú. Pýtam sa, pani podpredsedníčka ako navrhovateľka, stanovisko záverečné. Nech sa páči.
Brixi, Otto, poslanec NR SR (2014-07-01):
Ďakujem pekne. Ešte raz, pán kolega Hlina, nikoho deti si nad strechou nemôžu postaviť žiadnu nadstavbu, keďže o zmluve o nadstavbe sa, k zmluve o nadstavbe sa musia vyjadriť všetci, ktorí v bytovom dome bývajú. Čiže vaše deti ani nikoho deti si žiadnu nadstavbu bez súhlasu spoluvlastníkov neurobia. Ale teraz k veci. Ja som si dal teraz tú námahu, ja som hovoril pred chvíľou s pani doktorkou Jurčákovou, ktorá je prezidentka Združenia spoločenstiev vlastníkov bytov Slovenska. Táto, toto združenie zastupuje 1 500 samotných spoločenstiev väčších či menších. Pýtal som sa jej. A mal som úmysel a vôľu legislatívnu toto ustanovenie buď vypustiť teraz, alebo ho zmeniť. Fakt je ten, pán Hlina, a to môžme sa tu baviť populisticky, politicky, strašiť ľudí, že samotnou nadstavbou sa zablokovať nezablokuje nič, iba sa predchádza problémom, ktoré sú už dnes dané. Totižto samotnou nadstavbou sa menia aj spoluvlastnícke podiely. A pokiaľ niekto, ktokoľvek v bytovke pri nadstavbe nesúhlasí s prirodzenou zmenou podielu, ktorá z toho vyplýva, tak samotný kataster takúto nadstavbu ani nemôže zavkladovať, lebo jeden človek nesúhlasí. My tým, že sa k tomu tento človek vyjadrí, my dávame možnosť samotnému stavebníkovi aj budúcemu vlastníkovi bytu si komfortne vysporiadať a riešiť svoje vlastnícke právo k tomu, čo bolo postavené. Takže, pán Hlina, nestrašte ľudí, lebo absolútne, ale absolútne tomu z hľadiska ani súdnych rozhodnutí, ani aplikačnej praxe nerozumiete a jediné, o čo vám teraz ide, je podnietiť výstavbu a podnietiť záujem devoloperov, aby na takejto výstavbe sa mohli angažovať. Ďakujem.
Paška, Pavol, predseda NR SR (2014-06-26):
Faktické poznámky, dvaja páni poslanci, končím možnosť sa prihlásiť. Pán poslanec Viskupič.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 143 poslancov, za 49, proti 73, zdržalo sa 21 poslancov. Konštatujem, že tento návrh sme neschválili.
Bugár, Béla, podpredseda NR SR (2016-09-21):
Ďakujem, pani spravodajkyňa. Otváram rozpravu k tomuto bodu programu a konštatujem, že som nedostal žiadnu písomnú prihlášku do rozpravy. Ako jediná sa hlási pani poslankyňa Krištúfková. Nech sa páči, máte slovo. (Reakcia z pléna.) Pani poslankyňa, ale viete, kým... (reakcia z pléna), no, treba zavčasu, takže nabudúce si dávajte pozor. Takže druhá bude pani poslankyňa Shahzad. Končím možnosť sa prihlásiť ústne do rozpravy. Nech sa páči. (Reakcia navrhovateľky.) Áno, idete vy, vy ste sa hlásila ako prvá.
V. Veteška, poslanec: (2002-10-15):
I. Presperín, doterajší podpredseda NR SR: Rudolf Žiak.
Laurenčík, Milan, podpredseda NR SR (2022-03-30):
Faktickú poznámku má pripravenú aj pán poslanec Miroslav Suja, nech sa páči.
Matovič, Igor, poslanec NR SR (2010-12-07):
Pán poslanec, iba k tomu začiatku vášho vystúpenia ja som chcel reagovať, že ste spomínali a dali ste návrh na zvýšenie rozpočtu pre kapitolu Najvyššieho súdu. A tak by som vás poprosil, aby ste odkázali tomu pánovi, čo akože vedie túto inštitúciu, že myslím si, že z veľkej časti on si je zodpovedný za to, že peniaze navyše nedostal, lebo pol roka sa tu snaží vymýšľať všetky možné výhovorky, aby nepustil kontrolu z ministerstva financií, ktorá by skontrolovala, ako vlastne on so štátnymi prostriedkami hospodári. A potom sa nečudujte, že jednoducho ministerstvo financií ani možno koaliční poslanci nie sú ochotní podporiť a nepodporia pravdepodobne takýto návrh, keďže by sme ďalšie nejaké navyšovanie prostriedkov pre Najvyšší súd považovali za vyhadzovanie peňazí alebo hádzanie ich do nejakej jamy levovej, kde nikto nemá prehľad o tom, ako si tam niekto s tým bačuje. A potom mám možno ešte teda taký trošku súvisiaci návrh, keď ste tu hovorili o tom, teda že by ste boli radi, aby sme zabudli na nejaké politické tričká. Tak skúsme zabudnúť na politické tričká a poďme, vy, poslanci opozície, aj my, poslanci koalície, spoločne hľadať naozaj dôstojného reprezentanta na tento najvyšší post na Najvyššom súde. A pevne verím, že v súkromí aj vy osobne ste presvedčený o tom, že pán Harabin, ktorý túto pozíciu zastáva v tejto funkcii, iba robí veľkú hanbu. Ďakujem.
Paška, Pavol, predseda NR SR (2014-06-11):
Pán prezident, ďakujeme nielen za vaše slová, ale ďakujeme aj za tých desať rokov služby občanovi a dovolím si, dúfam, aj v mene všetkých poslankýň a poslancov Národnej rady Slovenskej republiky zaželať vám predovšetkým najmä veľa zdravia, energie, ale ďalej neutíchajúci záujem o dianie či už na politickej scéne, alebo v spoločenských a ekonomických vzťahoch. Ešte raz vám veľmi pekne ďakujem a želám všetko dobré. (Potlesk.) Dámy a páni, vyhlasujem prestávku do 15.30 hod. a budeme potom pokračovať v rokovaní. Ešte odprevadím pána prezidenta. (Odchod prezidenta SR Ivana Gašparoviča v sprievode predsedu NR SR Pavla Pašku z rokovacej sály. Potlesk.) (Prestávka.) (Po prestávke.)
Laššáková, Jana, podpredsedníčka NR SR (2014-07-02):
Pani poslankyňa Mezenská, nech sa páči.
Sulík, Richard, predseda NR SR (2010-11-05):
Ďakujem pekne. Pán poslanec Zajac.
B. Bugár, podpredseda NR SR: (2004-07-06):
Týmto sme vyčerpali program 29. schôdze Národnej rady Slovenskej republiky, preto vyhlasujem 29. schôdzu Národnej rady Slovenskej republiky za skončenú. Prajem každému príjemný oddych a nie šťastné a veselé, ale príjemnú dovolenku a najskôr alebo najneskoršie 24. augusta sa stretneme. Dovidenia. (Rokovanie 29. schôdze NR SR sa skončilo o 19.59 hodine.)
Žiga, Peter, podpredseda NR SR (2024-05-21):
Hlasujeme. (Hlasovanie.) 131 prítomných, 40 za, 78 proti, 13 sa zdržalo. Návrh sme neschválili.
Ferenčák, Ján, poslanec NR SR (2020-05-14):
Ďakujem. Treba súhlasiť s jednou vecou, že informatizácia spoločnosti v dnešnej dobe je veľmi žiaduca, a poviem, mať v tom možno tak jasnú koncepciu, ako má pokračovať. Takže to treba povedať, že asi my inú cestu nemáme. A tu trošku nadviažem aj na predrečníka, bez toho sa nedá robiť ani regionálny rozvoj. Práve to je cesta, kde by sme sa mali vybrať a práve podporiť, lebo ako sa povie, všade vedú cesty a toto je tiež cesta, pretože informatizácia jedna, by som povedal, jedna ešte dôležitejšia, ako opraviť niekedy ten chodník, je zaviesť tam internet a naučiť všetkých s tým pracovať. Tu treba ale povedať aj boj s hoaxami. Pozor, v rámci aj Európskej únie my máme vážne debaty vo výbore regiónov, sú to práve dezinformácie, ktoré sú cielene vypúšťané. Aj dnes som tu pár počul. Aj v tomto pléne, ktoré neboli overené, podložené, ale boli vypustené medzi ľudí, aby sa o tom diskutovalo. To sú hoaxy, súhlasím s tým, s tým treba vážne bojovať a jednoducho dať to preč. Čo ale treba povedať a tu kolega povedal pred chvíľočkou, je zníženie byrokracie. Ale viete, tam platí priama úmera. Čím viac máte úradníkov, tým máte vyššiu byrokraciu. Jednoducho to nie je nepriama úmera, že čím ich navyšujem, tým to bude jednoduchšie. A prečo sa nikto nezamyslel, či potrebujeme toľko ministerstiev, či potrebujeme všetky tie procesy, ja viem, že potom bude úrad pre legislatívu, možno prídu na to, prídete na to, že naozaj to nie je potrebné. Čo keď prídeme na to, že 6 ministerstiev je dostatočných a nepotrebujeme ďalšie ministerstvo? A to je presne to, že dodnes neviem, v čom nové ministerstvo bude lepšie ako terajší úrad podpredsedu, kde budú tí istí ľudia, len bude menej teraz...
Šimečka, Michal, podpredseda NR SR (2024-09-10):
Ďakujem a otváram rozpravu o tomto bode programu. Písomne sa neprihlásil nikto, a preto sa pýtam, či sa niekto hlási do rozpravy ústne. Končím možnosť prihlásiť sa ústne. Prihlásil sa jeden poslanec. Pán poslanec Krajčí, nech sa páči.
Zimenová, Zuzana, poslankyňa NR SR (2016-11-22):
Sľubujem. (Potlesk.)
P. Paška, predseda NR SR: (2007-10-25):
Pani poslankyňa Sabolová, nech sa páči, máte slovo.
Šípošová, Janka, poslankyňa NR SR (2014-12-10):
Pekne ďakujem. Ďakujem aj pánovi poslancovi Kaníkovi aj božiemu nástroju pánovi poslancovi Osuskému za podporu a slová, ktoré naozaj dobre padnú, lebo nevidím nejako veľmi radostne blízku budúcnosť. Ale možno to, pán Osuský, nepotrebujete, ale váš starý otec, myslím, sa z vás teší teraz. Ale to je len tak na okraj. Ale opätovne poslancov strany SMER, lebo neboli tu, keď som to hovorila prvýkrát, prosím ako naozaj jedna z tých, čo tiež nosia to žlté tričko s nápisom: „Odpustili sme, ale nezabudneme.“ Prosím vás, pustite ten zákon do druhého čítania. A celkom by ma potešilo, keby tu niekto z vás aspoň faktickou poznámkou zareagoval. Je jasné, že asi sa mi nesplní toto želanie. Ale myslím si, tak ako povedal pán poslanec Brocka, bol by to úžasný príspevok Národnej rady Slovenskej republiky, vyjadrenie ku Dňu ľudských práv, aby naše oslavy všelijakých výročí neboli len o rautoch. Ďakujem vám.
P. Paška, predseda NR SR: (2008-02-05):
Otváram rozpravu. Písomnú  prihlášku nemám. Dávam možnosť prihlásiť sa  do rozpravy  ústne. Hlásia sa pani poslankyňa  Mušková, pani poslankyňa Sárközy, pán poslanec Lipšic a pán poslanec Burian. Končím možnosť prihlásiť sa. Nech sa páči, pani poslankyňa Mušková.
Blanár, Juraj, podpredseda NR SR (2022-02-15):
Čiže hlasovanie – štvrtok o jedenástej hodine, zaevidovali sme. Ďakujem. Prerušujem rokovanie o tomto bode programu. A pristúpime k prvému čítaniu o vládnom návrhu zákona o zriadení Mestského súdu Košice a o zmene a doplnení niektorých zákonov . Tento návrh zákona je bodom č. 33 schváleného programu. Je uvedený pod parlamentnou tlačou 847. Jeho pridelenie výborom na prerokovanie je v rozhodnutí 878. Opäť udeľujem slovo pani ministerke Kolíkovej, aby tento vládny návrh zákona o Mestskom súde v Košiciach predniesla v pléne.
Laššáková, Jana, podpredsedníčka NR SR (2013-12-12):
Páni poslanci, poprosím, prepáčte, pán minister. Páni poslanci, poprosím vás o pokoj a počúvajme pán ministra.
Nicholsonová Lucia, podpredsedníčka NR SR (2016-05-24):
Ďakujem, prezentujme sa a hlasujme. (Hlasovanie.) Prítomných poslancov 129, za návrh 35, proti 6, zdržalo sa 83 poslancov, nehlasovali 5. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Budeme pokračovať hlasovaním v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 82, bod 47 schváleného programu. Poprosím spravodajcu z výboru pre hospodárske záležitosti pána poslanca Miroslava Ivana, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. , tlač 82.)
Hort, Milan, podpredseda NR SR (2010-10-21):
Ďakujem, pán podpredseda vlády. Pán poslanec, máte doplňujúcu otázku? Nech sa páči.
Šutaj Eštok, Matúš, poslanec NR SR (2021-11-30):
Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 31. januára 2022. Zo znenia návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Vážený pán predsedajúci, prosím, otvorte všeobecnú rozpravu.
Susko, Boris, poslanec NR SR (2015-05-21):
Ďakujem pekne za slovo, vážený pán predseda. V zlúčenej rozprave vystúpili deviati poslanci. Pozmeňujúci a doplňujúci návrh podala pani poslankyňa Vitteková. Najprv pristúpime k hlasovaniu o pozmeňujúcich a doplňujúcich návrhoch zo spoločnej správy. Budeme hlasovať spoločne o bodoch 1 až 103 s odporúčaním gestorského výboru schváliť.
P. Hrušovský, podpredseda NR SR: (2002-03-20):
(Hlasovanie.) 116 prítomných, 112 za, 2 sa zdržali, 2 nehlasovali. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o prevencii závažných priemyselných havárií a o doplnení niektorých zákonov. Otváram rozpravu. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Preto vyhlasujem rozpravu o tomto bode programu za skončenú. Prosil by som pani poslankyňu Tóthovú, keby si zrušila svoje meno na svetelnej tabuli. Ďakujem pekne. Prosím pána spoločného spravodajcu, aby uviedol návrh záverečného hlasovania. P. Vrždák, poslanec: Gestorský výbor na základe stanovísk výborov k vládnemu návrhu zákona o prevencii závažných priemyselných havárií a doplnení niektorých zákonov uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 5 rokovacieho poriadku Národnej rady Slovenskej republiky č. 350/1996 Z. z. odporúča Národnej rade Slovenskej republiky vládny návrh zákona o prevencii závažných priemyselných havárií a o doplnení niektorých zákonov v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Ďakujem, pán predsedajúci, dajte hlasovať.
Pellegrini, Peter, predseda NR SR (2015-09-24):
Ďakujem pekne. Poprosím teraz pani poslankyňu Müllerovú, ktorú určil navrhnutý gestorský výbor pre zdravotníctvo, aby sa ujala slova. Nech sa páči, pani poslankyňa, máte slovo.
Bagačka, Michal, poslanec NR SR (2013-03-19):
Pán predseda, dajte, prosím, hlasovať o zákone ako celku, s odporúčaním gestorského výboru schváliť.
Krajniak, Milan, poslanec NR SR (2020-02-21):
Vážený pán podpredseda, vážené dámy a páni, chcel by som za klub SME RODINA vyjadriť náš odmietavý postoj k Istanbulskému dohovoru. Len krátko zhrniem argumenty, pretože sme ich povedali už veľakrát, ale aby to bolo jasné aj teraz pri prerokovávaní opätovnom v Národnej rade. Po prvé. Sme za to, aby, ak v slovenskom Trestnom poriadku a v slovenskom práve chýba akékoľvek ustanovenie, ktoré má chrániť ženy pred domácim násilím, aby sme toto ustanovenie do nášho právneho poriadku zakotvili. Sme ale presvedčení, že všetky takéto ustanovenia v našom právnom poriadku už sú. Druhý argument je, že o tom, či niektorá krajina, ktorá podpíše Istanbulský dohovor, to znamená hypoteticky Slovensko, plní tieto záväzky alebo nie, o tom má rozhodovať nevolená komisia GREVIO. To znamená, že niekto, koho menovanie my nevieme ovplyvniť, nás bude ako žiačikov posudzovať, či sme v poriadku, alebo nie sme v poriadku. My tvrdíme, že v slovenskom práve všetky takéto ustanovenia na ochranu žien pred domácim násilím už dávno sú. A tretí dôvod, pre ktorý odmietame Istanbulský dohovor, je ten pokrivený uhol pohľadu, že údajne domáce násilie je rodovo podmienené. Ale my s týmto nesúhlasíme. My si nemyslíme, že keď nejaký opitý alkoholik týra svoju ženu, že to robí kvôli tomu, lebo nenávidí druhé pohlavie. My si myslíme, že to robí kvôli tomu, že to je opité hovädo, a ako také by s nim malo byť aj nakladané a štát by ho mal prísne potrestať. Nemyslíme si, že keď niekto sa takto odsúdeniahodne správa, tak to robí kvôli tomu, že si uvedomuje, že je muž, a robí to preto, lebo nemá rád druhé pohlavie, to znamená ženy. Sme presvedčení, že to robí kvôli tomu, že to je odsúdeniahodné arogantné opité stvorenie, ktoré má byť potrestané v súlade s našim právnym poriadkom. Toto sú naše tri základné argumenty, prečo Istanbulský dohovor odmietame, odmietali sme ho a budeme aj hlasovať proti jeho ratifikácii v Národnej rade Slovenskej republiky.
Plavčan, Peter, minister školstva, vedy, výskumu a športu SR (2016-11-24):
Ďakujem veľmi pekne. Vážený pán poslanec, dámy a páni, kreditový systém je nastavený ako systém, ktorý motivuje pedagogických a odborných zamestnancov k neustálemu sebarozvoju. Za absolvované kontinuálne vzdelávanie umožňuje získavať kredity, ktoré neskôr pedagogickí a odborní zamestnanci využívajú na priznanie kreditového príplatku alebo na vykonávanie atestácie, ktoré je tiež spojené s platovým postupom. Kvalita programov kontinuálneho vzdelávania je zabezpečená v akreditačnom konaní hodnotením dvoma externými hodnotiteľmi, ktorých odborný názor je rešpektovaný, pretože externými hodnotiteľmi sú odborníci z prostredia škôl a školských zariadení, vysokých škôl alebo záujmových a odborných združení. Tvorbu štatistík o potrebách trhu práce zabezpečuje ústredie práce, sociálnych vecí a rodiny v spolupráci s Ministerstvom školstva, vedy, výskumu a športu Slovenskej republiky prostredníctvom informácií o uplatnení absolventov stredných škôl na trhu práce v rámci pravidelných prognóz vývoja na trhu práce podľa jednotlivých krajov, stredných škôl, študijných odborov a učebných odborov a vykonávaného zamestnania. Analýzy a prognózy o vývoji trhu práce následne zohľadňuje samosprávny kraj ako jedno z kritérií pri výkone svojej kompetencie určovať počet tried prvého ročníka stredných škôl pre prijímacie konanie v nasledujúcom školskom roku prostredníctvom všeobecne záväzného nariadenia. Ďalším dôležitým dokumentom, podľa ktorého postupuje samosprávny kraj pri určovaní počtu tried prvého ročníka stredných škôl, je regionálna stratégia výchovy a vzdelávania v stredných školách, ktorú samosprávny kraj každoročne aktualizuje v spolupráci so zástupcami okresného úradu v sídle kraja, úradu práce sociálnych vecí a rodiny v sídle kraja, regionálnymi komorami stavovských a profesijných organizácií, zamestnávateľmi, odbornými organizáciami a zriaďovateľmi stredných škôl. Samozrejme, že podobne, ako aj odlišné problematiky, ktoré som uviedol v predchádzajúcich odpovediach na otázky, chcem nechať momentálne otvorený priestor pre odborníkov, ktorí pripravujú národný program výchovy a vzdelávania. Títo by sa mali zaoberať aj touto problematikou, ktorú ja sám si viem predstaviť riešiť trochu inak, ale v každom prípade chcem nechať priestor pre všetkých tých, pre širokú verejnosť, ktorá momentálne má príležitosť dávať svoje návrhy na to, aby bolo možné zapracovať ich pripomienky do tohto dokumentu. Preto by som nerád momentálne do tejto prebiehajúcej diskusie zasahoval svojimi názormi. V každom prípade sa domnievam, že je naozaj najvyšší čas, aby sme nastavili výchovu a vzdelávanie v školách v Slovenskej republike tak, aby bola čo najprospešnejšia pre deti a mládež, ktorá do týchto škôl chodí. Ďakujem veľmi pekne.
Zmajkovičová, Renáta, podpredsedníčka NR SR (2012-06-27):
Pán poslanec Mikloško.
Šebej, František, poslanec NR SR (2015-02-11):
Ďakujem pekne, pán predseda. Kolegovia zo zahraničného výboru, dovoľte, aby som pripomenul, že o dvanástej zasadá výbor.
Svrček, Miloš, poslanec NR SR (2023-05-17):
Ja len v krátkosti, keďže išlo aj o krátky pozmeňujúci návrh. Ja chcem pani poslankyni Majorovej Garstkovej poďakovať, že prišla s týmto pozmeňujúcim návrhom. Viem, že aj keď bol krátky pozmeňujúci, koľko peripetií okolo toho bolo a behania. Takže aj pánovi poslancovi Kyselicovi z legislatívno-technického hľadiska, ja si myslím, že je to v poriadku a čisto prakticky to aj trošku posunie tú Horskú záchrannú službu, aby sa vyjadrovala v tých terénoch k týmto, k týmto veciam a otázkam. Takže ešte raz, ďakujem pekne.
Čekovský, Kristián, poslanec NR SR (2021-02-04):
Rád by som iba pripomenul členom výboru pre kultúru a médiá, že o 12.30 máme rokovanie výboru. Ďakujem.
Laššáková, Jana, podpredsedníčka NR SR (2012-06-28):
Pani podpredsedníčka Jurinová, nech sa páči.